A kormány bejelentette továbbá, hogy rögzített nyugdíjkorhatárt vezet be a bírák számára. A tervek szerint a bírák számára rögzített nyugdíjkorhatárt vezetnek be, amely 65 év, illetve az alkotmánybírák esetében 70 év , mivel Szlovákiában jelenleg nincs rögzített nyugdíjkorhatár a bírák tekintetében . Fontos, hogy ez a tervezett reform összhangban álljon az uniós jog előírásaival és figyelembe vegye az Európa Tanács bírói függetlenségre vonatkozó ajánlásait .

A kormány továbbá az Alkotmánybíróság kinevezési folyamatának megerősítésére irányuló reformterveket jelentett be. Az elmúlt években az Alkotmánybíróság új tagjainak kinevezése többször is vita tárgyát képezte a kormány, a parlament és a szlovák államfő között, ami rendszerint jelentős késéseket eredményezett a kinevezési folyamatban, sőt veszélyeztette a bíróság megfelelő működését. 2019-ben a 13 bíró közül valójában csak négyen voltak hivatalban , mivel a többi bíró tekintetében nem fejeződött be a választási és kinevezési eljárás . Ezzel a problémával foglalkozott egy országspecifikus ajánlás a 2019-es európai szemeszter keretében . Pozitívumként említhető, hogy 2019 októberében a szlovák államfő kinevezte az Alkotmánybíróság hiányzó tagjait, és ezzel véget vetett a 2019 februárja óta fennálló patthelyzetnek.

Szlovákiában a bírói függetlenség érzékelt szintje továbbra is nagyon alacsony annak ellenére, hogy az elmúlt időszakban történtek erőfeszítések a bírói függetlenség és átláthatóság megerősítésére. Szlovákiában továbbra is nagyon alacsony a bíróságok és a bírák függetlenségének a nyilvánosság által érzékelt szintje, miközben a népesség és a vállalatok körében is egyértelműen látszik egy kisebbség, amely szerint a bírói függetlenség „meglehetősen jó vagy nagyon jó” (26 % a népesség körében és 15 % a vállalatok körében). A bírói függetlenség érzékelt hiányának leggyakrabban említett indoka a kormány és a politikusok általi beavatkozással vagy nyomásgyakorlással áll összefüggésben . Érdemes megjegyezni, hogy az érzékelt bírói függetlenségnek ez a viszonylag alacsony szintje már huzamosabb idő óta fennáll , és ezt a szlovák hatóságok is elismerik .

A fékek és ellensúlyok rendszerét illetően Szlovákiában szükség van a jogalkotási folyamat javítására az érdekelt felek és a civil társadalom részvételének erősítésével és a meglévő hatásvizsgálati keret hatékonyabb alkalmazásával. A független hatóságok, mint például a Nemzeti Emberi Jogi Központ vagy az állampolgári jogok biztosa, fontos szerepet töltenek be a fékek és ellensúlyok biztosításában, viszont teljes felhatalmazással kell rendelkezniük, és minden szükséges eszközt biztosítani kell számukra feladataik hatékony gyakorlása érdekében. A kormány a jogállamiság megerősítésére irányuló reformterveket jelentett be, köztük az Alkotmánybíróság hatáskörének kibővítésére irányuló reformokat. Az elmúlt években nagyobb hangsúlyt kaptak a jogállamisággal kapcsolatos nyilvános viták, ami elősegítheti egy szilárdabb jogállamisági kultúra kialakulását.

Az utóbbi években csupán néhány magas szinten elkövetett korrupciós üggyel kapcsolatban folyt nyomozás, illetve került sor büntetőeljárás alá vonásra. A különleges ügyészség statisztikái szerint 2018-ban mindössze 48 személy ellen emeltek vádat korrupció miatt, ami 2009 óta a legalacsonyabb szám, és 63 személy kötött vádalkut. A 2019-es európai szemeszter keretében Szlovákiának címzett országspecifikus ajánlás megállapítja, hogy a korrupció továbbra is kihívást jelent, mivel Szlovákia korlátozott kapacitással rendelkezik a magas szinten elkövetett korrupciós ügyekkel kapcsolatos nyomozás és büntetőeljárás lefolytatására . Következésképpen nagyon kevés azoknak a magas szinten elkövetett korrupciós ügyeknek a száma, amelyekben a Szakosított Büntetőbíróság határozatot hozott. E tekintetben aggodalomra ad okot a visszaélést bejelentő személyek gyenge védelme. A korrupciós bűncselekmények bejelentése továbbra is nagyon alacsony szinten van, és kevés magas szinten elkövetett korrupciós ügyben indul büntetőeljárás.

Az utóbbi években végrehajtott, hatékonyságra irányuló reformok eredményei már láthatók, a szlovák igazságszolgáltatási rendszer nagyjából elbírja a munkaterhet. A bíróságok továbbra is hatékonyan teljesítenek az eljárások időtartama tekintetében polgári és kereskedelmi ügyekben első fokon (2018-ban 157 nap, míg 2017-ben 171 nap volt), valamint a befejezési arány tekintetében (2018-ban 130,6 %), és az újonnan beérkező ügyek alacsonyabb száma is a javukra válik. Ugyanakkor azonban a közigazgatási ügyek tekintetében csökkent a bíróságok teljesítménye, mivel a befejezési arány visszaesett (2018-ban 96,1 %, míg 2017-ben 118,1 % volt), az ügyintézési idő pedig tovább nőtt (2018-ban 401 nap, míg 2017-ben 317 nap volt) . A hatóságok azt is jelezték, hogy még mindig vannak kihívások a régebbi, vagyis a több mint két éve függőben lévő ügyek hatékony rendezése terén. A kormány bejelentette, hogy tervezi egy új Legfelsőbb Közigazgatási Bíróság létrehozását Szlovákia igazságügyi térképének megreformálása és a bírák szakirányú felkészítésének előmozdítása érdekében .

Szlovákia aktívan foglalkozik igazságszolgáltatási rendszere digitalizációjának előmozdításával. A kormány bejelentette, hogy a továbbiakban is ösztönzi az információs technológia használatának elterjesztését a bíróságokon . Ez kiegészítené a rendelkezésre álló információtechnológiai eszközök és az elemzési kapacitás korszerűsítésére irányuló, folyamatban lévő törekvéseket . Az egyik ígéretes példa egy megvalósult projekt, melynek keretében minden szlovák bíróságot teljesítményjelző rendszerrel láttak el az átláthatóság növelése, valamint a fő teljesítménymutatók megjelenítése érdekében , és amely már Szlovákián kívül is felkeltette az érdekelt felek érdeklődését. Bizonyos IT projektek európai szintű technikai támogatásban részesültek . Egy 2018-as tanulmány megállapította, hogy a szlovák igazságszolgáltatásra már viszonylag magas szintű átláthatósági követelmények vonatkoznak .

A szlovák állampolgári jogok biztosa egy független szerv, amelynek feladata a természetes és jogi személyek alapvető jogainak és szabadságainak védelme a közigazgatási és más közjogi szervek előtt zajló eljárások során, amennyiben a szervek tevékenységei, döntéshozatala vagy tétlensége nem áll összhangban a szlovák jogrenddel. Ezenfelül panaszt nyújthat be a szlovák Alkotmánybírósághoz, ha egy általánosan kötelező erejű jogszabály sérti valamely természetes vagy jogi személy alapvető jogait vagy szabadságait. Az állampolgári jogok biztosa továbbá éves tevékenységi jelentést nyújt be, valamint rendkívüli jelentést nyújthat be, ha úgy véli, hogy valamely alapvető jog vagy szabadság jelentős mértékben sérül, vagy a sérelem emberek nagyobb csoportját érinti . 2019-es tevékenységi jelentésében az állampolgári jogok biztosa jelezte, hogy a rendelkezésére álló költségvetési források nem elegendőek ahhoz, hogy feladatait megfelelően elláthassa . Az EBESZ Demokratikus Intézmények és Emberi Jogok Hivatala a szlovák Nemzeti Emberi Jogi Központról alkotott jogi véleményében azt javasolta, hogy meg kell határozni az állampolgári jogok biztosa és a Nemzeti Emberi Jogi Központ közötti kapcsolatot, melynek során tisztázni kell közöttük a hatáskörök felosztását, és együttműködésre kell törekedni a jogkörök közötti átfedések elkerülése érdekében .

Az újságírók védelmével foglalkozó bizottság elemzése (2019), Mission Journal: One year on, Ján Kuciak murder seen as turning point by Slovak press [Egy év elteltével a szlovák sajtó fordulópontként értékeli Ján Kuciak meggyilkolását]. https://cpj.org/2019/02/slovakia-jan-kuciak-murder-journalist-safety-anniversary/

Az Igazságszolgáltatási Tanácsok Európai Hálózata és az Európai Ügyvédi Kamarák Tanácsa (2020), Survey among lawyers on the independence of judges 2018-2019 [Az ügyvédek körében végzett felmérés a bírák függetlenségéről, 2018–2019.]. https://pgwrk-websitemedia.s3.eu-west-1.amazonaws.com/production/pwk-web-encj2017-p/Reports/ENCJ%20Survey%20on%20Independence%20Accountability%20of%20the%20Judiciary%20among%20lawyers%20%202019.pdf

Az EBESZ Demokratikus Intézmények és Emberi Jogok Hivatala (2019), Opinion on the Draft Amendments to the Act on Establishment of the Slovak National Centre for Human Rights [Vélemény a szlovák Nemzeti Emberi Jogi Központ létrehozásáról szóló törvény tervezett módosításairól].

Bírói Tanács (2020. április 23., 2020. április 26., 2020. május 20.), Közlemények tagok lemondásáról. http://www.sudnarada.gov.sk/sudna-rada-ma-troch-novych-clenov/ http://www.sudnarada.gov.sk/sudna-rada-v-takmer-kompletnej-zostave/ http://www.sudnarada.gov.sk/sudna-rada-ma-opat-osemnast-clenov/

Centre for Media Pluralism and Media Freedom [A média sokszínűségével és szabadságával foglalkozó központ] (2020), Médiapluralizmus Monitor 2020. https://cmpf.eui.eu/media-pluralism-monitor/mpm-2020/

CEPEJ (2017), Efficiency and Quality of the Slovak Judicial System [A szlovák igazságszolgáltatási rendszer hatékonysága és minősége].

CEPEJ (2020), Study on the functioning of the judicial systems in the EU Member States [Tanulmány az uniós tagállamok igazságszolgáltatási rendszereinek működéséről].

CIVICUS Monitor – Tracking Civic Space: Slovakia. https://monitor.civicus.org/country/slovakia/

Európa Tanács, Az újságírás védelmének és az újságírók biztonságának előmozdítását célzó platform – Szlovákia. https://www.coe.int/en/web/media-freedom/slovak-republic

Európa Tanács: Velencei Bizottság (2017), Slovakia – Opinion on questions related to the appointment of judges of the Constitutional Court [Szlovákia – Vélemény az Alkotmánybíróság bíráinak kinevezésével kapcsolatos kérdésekről] (CDL-AD(2017)001-e).

Európai Bizottság (2013, 2014, 2015, 2016, 2017, 2018, 2019, 2020), Az EU igazságügyi eredménytáblája.

Európai Bizottság (2015), Országjelentés, Szlovákia, SWD(2015) 44/2 final.

Európai Bizottság (2018), Equality bodies making a difference [Egyenlőséggel foglalkozó szervek, amelyek valódi változást hoznak].

Európai Bizottság (2019), Országjelentés, Szlovákia, SWD(2019) 1024 final.

Európai Bizottság (2019), Public administration characteristics and performance in EU28 [A közigazgatás jellemzői és teljesítménye az EU-28-ban].

Európai Bizottság (2020), A comparative analysis of non-discrimination law in Europe 2019 [A megkülönböztetésmentességről szóló jogszabályok összehasonlító elemzése Európában, 2019.].

Európai Bizottság (2020), Országjelentés, Szlovákia, SWD(2020) 524 final.

GRECO (2017), Negyedik értékelési kör. A parlamenti képviselőket, bírákat és ügyészeket érintő korrupció megelőzése. Második megfelelőségi jelentés. Szlovák Köztársaság.

I-CONnect and the Clough Center for the Study of Constitutional Democracy at Boston College [I-CONnect és az alkotmányos demokrácia tanulmányozásával foglalkozó Clough Center a Bostoni Egyetemen] (2019), 2018 Global Review of Constitutional Law [Az alkotmányjog globális áttekintése].

Kommunikációs Főigazgatóság (2019), 482. sz. Eurobarométer gyorsfelmérés: A vállalkozások korrupcióhoz való hozzáállása az EU-ban.

Kommunikációs Főigazgatóság (2020), 502. sz. Eurobarométer tematikus felmérés: korrupció.

Köztársasági elnök (2020), A köztársaság helyzetét értékelő jelentés. https://www.prezident.sk/en/article/sprava-prezidentky-o-stave-republiky/

Nemzeti emberi jogi intézmények európai hálózata (European Network of National Human Rights Institutions – ENNRHI) (2020), The rule of law in the European Union [Jogállamiság az Európai Unióban].